kaerle etc. doen te wetene allen iegenwoirdigen ende toecommenden dat
wy ontfanghen hebben die oetmoedighe supplicatie van jooris
van nyele jooriszuene geboren van sint truudt int lant van
luycke ende $ vrij cordewanier ende poortere bynnen onser stede
van brugge inhoudende hoeleden achttien jaeren oft daer omtrent
up sinte berthelemeus dach hij suppliant do$ woenachtich zijnde
bijnnen onser stede van antwerpen byder wijngaertpoorte $
eenen genaempt gillis de cordewanier daer off hij de toe$$$
nijet onthouden en heeft, hij suppliant uuijt zijnen leerstalle
gecommen zijnde es gaen wandelen smorgens ontrent den seven oft
acht uren met drie off vier gesellen van zijnen ambachte naer
buggherhout staende een half mijle buyten de voirs. onder stede
van antwerpen ende aldaer tzamen gecommen zijnde zijn gaen
sitten drincken in een taverne voe ten tijde genaempt tblockuijs
ende nae dat zij wat tijts gezeten hadden es bij aventueren up
huerlieden gelach gecommen een vrauwe van lichten levene die de
suppiant nijet en kende daer mede zij droncken $$teden ende
diviseerden tot den avende bijnnen welcken tijde de voorn. suppliant
naeder noene up stont vanden taeffele ende ghinck buiten de duere
zijn watermaken aldaer hij zach commen drie ofte vier vrempde
gesellen ende onder dandere eenen genaempt hendrick de booze geboren
van welle oick in tlandt van luijck bij sint truijdt totten welcke
hij suppliant vraechde midts dat hij hem wel kende waer hij
ghinck die hem daer op zeyde ic comme hier omme eenen pot
biers te drinckene ende hij suppliant dat hoirende vraechde hem off
hij commen wilde in zijn gelach dat hij dede aldaer zij tsaemen
bleven drincken tit bijden avende zoe dat zij beyde twel bij
drancke wierden ende tghelach bijder weerdinne gerekent
zijnde de suppliant versochte ende begeerde midts dat hij geen
ghelt en hadde aenden selven hendrick dat hij zijn gelach
betaelen wilde dat hem de voirn. heyndrick refuseerde ende
weijgerde te doene uuijten welcke de voirn. suppliant der weerdinne
voer zijn gelach te pande gaff eene zelveren rinck ende schiet
ter stont van daer met hem gaende de voirs. vrauwe naer
de voirs. stede van antwerpen ende de voirn. heijndrick dat ziende
ende gewaere worddende es hemlieden gevolght ende int gaen gaff
den selven suppliant vele ende diversche iniureuse woerden ende
onder dandere zeyde tot hem ten diversche stonden dat hij de
vrauwe alsoe wel hebben zoude als hij waerop de voirn.
suppliant !nt thende tot hem seijde ende zy antwoerden $$$
ziende dat hij den selven heijndrick nijet quijte wordden $$$
conste noch zijn quaede woerden verdragen neempt$$
zees$$ off gelijck woerden in sustancie stekende der selver
vrauwe th$$wairts ende de vrauwe dat hoirende als met den
selven hendrik niet willen te doene hebbende noch met hem gaen
liep hier * $eerden in sulcker wijs als dat de selve suppliant ende
hendrick tsamen al kuende naer de voirs. stedevan antwerpen
onder hen beeden ginghen ende gecommen zijnde bijnnen de poorte
van dien tot omtrent st jacops gasthuis $egen jegens elk
anderen zoe daneghe woerden als dat de voirn. hendrick sta$$
stack met zijnen langen messe naerden selven suppliant ende hij dat
hij ziende ghinck hem in ende stack met zijnen op steke een
wonde in zijnen hals duer de geetid$$ daer aff hij terstont quam
van levende lijve ter doot ter causen vanden welcken feijte
de voirn. suppliant die alsoe een zeer jonck knecht was vander
oude van xviii ofte xixjaeren oyet zedert hem geabsentteert
heeft van onsen voirs. stede van antwerpen ende andere onse
gepriviligeerde steden zoe wel in vlaenderen als eld$$ $$$
geloopen vagabonde inde oirlogen ende in onsen dienste ende aldaer
gewaeckt ende geabandonneert zijn lyff jegens onsen
quaetwillighe ende vianden tot bijnnen corten jaeren herwae$
dat hij hem te staete van huwelijcke gestelt heeft zonder
hij suppliant hem zoude durven houden ende betrouwen bijnnen
eeneghen van onsen voirs. landen ten waere dat hij daer aff$$$
onse gracie ende genade van ons verworven hadde omme
de welcke aengesien tgene des voirs. is oick mede dat hij $$$
ende satisfactie gedaen heeft den vrienden ende magen vanden $$$
hij ons zeer oetmoedelijck gebeden heeft waeromme z$$$
dat wij sdie saken voirs. overgemerct den voirs. jooris van
nyele suppliant genegen wesende tot zijnder voirs. bede ende
supplicatie ende willende hem in desen gracie ende ontformed$$
gonnen ende prefereren voer rigeur ende strancheyt van jusiicien
hebben inden gevalle als boven vergeven quitgescolden ende
geremitteert vergeven scelden quite ende remitteren uuijt onse
zunderlinghe gracie midts desen onsen brieve tfeijt ende dootslach
boven geroert mitsgaders alle peijne ende bruecke corporelle
ende crimiinelle daer inne hij ter causen van dien $$$ diess$$$
aencleeft tegen ons ende justicie mesdaen ende mesbruijckt mach
hebben hem als daer aff wederstellende ende restituerende tot
zijnder goede faeme ende naeme in onsen voors. lande ende
hertochdomme van brabant ende anderren onser landen ende heerlicheyden
ende tot zijnen ongeconfisqueerden goeden indien hij eenige heeft
gelijcker wijs als hij was voer de toecompste vanden voors.
manslach imponerende hier van onsen procureur generael van brabant
mitsgaders allen inden onsen richters justicien ende officieren
inden selven onser lande van brabant geseten een eeuwich zwijgen
satisfactie ierst ende alvoren gedaen der gheinteresseerde
partijen indijen die alnoch nijet gedaen en es ende op dat eenige
daer toe staet civilijck alleenlijck behoudelyck dat de voirs.
suppliant gehouden sal zijn tvoirs. feijt ende dootslach tegen ons
civiijck te beteren naer gelegentheijt der saken ende faculteijt
van zijnen goeden ende oick dat hij betaelen ende opleggen sal
die wettige costen van justicien indien ter sake voirs. eenige
gedaen zijn ter taxacie ende aerbittraerscepe van onsen lieven
ende getrauwen den cancellier ende luyden van onsen raede in
brabant die wij daer toe committeren ontbieden daer om ende
bevelen den selven van onsen raede in brabant dat voer henluyden
geroepen die ghene die daer toe behoiren geroepen te zijne zij
procederen wel ende dueghdelijck ter verifficatie ende intervien$$$ te
van dese onse brieve nae huer vormr ende inhouden ende ter
taxacie ende arbitraterscepe vande civile boete ende costen voirs.
ende dat gedaen ende die selve civile boeten getaxeert ende
betaelt zijnde in handen vandenghenen van onsen ontfangere $$$
anden officier diet behoiren zal de welcke schuldich sal zijn
daer aff rekeninge bewijs ende relique te doene tot onsen proffyte
metten anderen pennynck van zijnen ontfange zij onsen drossaert van brabant
meyer van loenen amman van bruessele schouteten van
antwerpen ende vanden bossche ende allen aenderen onser ende
onse vasallen ende $$$ heeren rechteren justicien ende officier$
onsser voirs. lant van brabant tegewoordich ende toecommmende wyen
dat aengaen sal mogen $$$ stedehouderen ende $$$gelyck $$$
besond$$ zoe hem toebehoiren zal doen laeten ende gedoogen de voirs.
jooris van nyele suppliant van dese onse gracie remissie pardoene
ende van alden inhouden van dese tegewwoirdige inder$$$ ende
manieren boven verclaert rustelyck vredelyck ende eeuwelyck
genyeten ende gebruijcken soender hen te doen noch te laeten
geschyeden nu noch in toecommende tyden eenich hinder laste
off moijenisse in lijve noch in goede ter contrairien in eenige
manieren maer indien zijn lijff off eenige van zijnen
ongeconfisqueerden goede waeren hieromme naermaels $$$
gepraemt oft gearresteert dat zij die terstont stellen off
doen stellen tot volcommen delivrance want ons alzoe $$$
ende ten eijnde dat dit goet vast ende gestatich blijve tot
eeuwigen daegen zoe hebben wij onsen zegel hier aen doen
hangen behoudelyck in anderen zaken ons recht ende een segel$$$
tzijne in allen gegeven in onser stadt van mechelen inde maend
van oigst int jaer ondheren duysent vyffhondert ende dertich
van onsen keyseryck deerste ende,van onsen rycken van spaignen
zynde dandere txve ende upde vouwe stont gesceven bijden
keyser in zijnen raede ende gheteekent verd$$$
ghecollacioneert jegens ende
doriginale brieven by my
de cock
in de marge:
$y haf
$twordt
$$ ontfanger
$$ upployten